Писмо от Васил Левски до Любен Каравелов, лятото на 1872
Моля Ви да задължите Панов или Ячу… да ми вземат за пушката, която купих, те знаят, още 500 фишека и машинка, която щеше да ми направи французинът, да си пълня сам фишеците. [Пратете ми] и петстотин празни фишеци, но да Ви каже как се пълнят, па пишете ми ясно да мога да се разбера. Питайте французина за тия фишеци, не може ли да се набави евзата [капсулата], която пали? Защото не е капза, а цялото дъно [е] намазано с такъв огън и дето и да се случи, т.е. на която и страна да се обърне фишекът, иглата като удари, пали се. Та ако може да се достави такъв материал, да се туря пак в изгърмените фишеци от същия огън…

 Източник

 Из сборника "Свята и чиста република: избрани страници от писма на Васил Левски", съставители Иван Унджиев, Никола Кондарев, София, "Наука и изкуство", 1987, с.77

Писма от Васил Левски